Diari Oficial de la Generalitat Valenciana


Sumari del DOGV 9335, del 10-05-2022 (2022/3877)

ORDRE 26/2022, de 3 de maig, del conseller d'Educació, Cultura i Esport, de modificació de l'autorització del centre privat d'Educació Infantil, Primària i Secundària María de los Ángeles Suárez de Calderón, de Gandia - Grau i Platja.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9335

Data del DOGV
:   10-05-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/3877


Data del document
:   03-05-2022

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 26/2022, de 3 de maig, del conseller d'Educació, Cultura i Esport, de modificació de l'autorització del centre privat d'Educació Infantil, Primària i Secundària María de los Ángeles Suárez de Calderón, de Gandia - Grau i Platja. [2022/3877]  
Antecedents de fet  
Primer. El centre privat d'Educació Infantil, Primària i Secundària María de los Ángeles Suárez de Calderón, amb codi 53428711, de Gandia-Grau i Platja, d'acord amb la Resolució de 2 de març de 2020 i la Correcció d'errades de 14 de gener de 2021, de la Conselleria d'Educació, Cultura i Esport, té la següent configuració:  
 5 unitats d'Educació Infantil de primer cicle.  
 6 unitats d'Educació Infantil de segon cicle.  
 12 unitats d'Educació Primària.  
 8 unitats d'Educació Secundària Obligatòria.  
 2 unitats d'Educació Especial de Suport a la Integració per a Educació Infantil i Primària.  
 1 unitat d'Educació Especial de Suport a la Integració per a Educació Secundària.  
 Cicle Formatiu de Grau Superior de Formació Professional Família Hoteleria i Turisme: 1 cicle (1r i 2n curs) Guia, Informació i Assistències Turístiques.  
Segon. Segons l'informe de data 8 de març de 2022 de la Inspecció d'Educació de la Direcció Territorial d'aquesta Conselleria a València, es constata la inactivitat del CFGS Guia, Informació i Assistències Turístiques.  
Tercer. En data 16 de març de 2022, es notifica a la titularitat del centre l'Acord de la Direcció General de Centres Docents pel qual s'inicia el procediment de modificació de l'autorització del citat centre privat.  
Quart. En aquest Acord es concedeix a la titularitat del centre un termini de 10 dies per a presentar al·legacions, no havent-hi constància en data de hui d'haver sigut presentada cap documentació.  
Cinqué. La modificació de l'autorització d'aquest centre per cessament efectiu de l'activitat del CFGS Guia, Informació i Assistències Turístiques no comporta cap perjudici greu per a l'interés públic.  
  
  
Fonaments de dret  
Primer. Vista la proposta del director general de Centres Docents i de conformitat amb aquesta, l'òrgan competent per a adoptar la present ordre és la Conselleria d'Educació, Cultura i Esport, segons el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
  
Segon. Sobre la base de l'article 16.1 del Reial decret 332/92, de 3 d'abril, sobre autoritzacions de centres docents privats per a impartir ensenyaments de règim general no universitaris, que estableix la modificació de l'autorització dels centres de formació professional, respecte dels ensenyaments que hagen deixat d'impartir, excloent de la mateixa els ensenyaments no impartits.  
Vist l'informe de data 8 de març de 2022 de la Inspecció d'Educació que constata el cessament efectiu d'activitats del CFGS Guia, Informació i Assistències Turístiques,  
  
  
ORDENE  
  
Únic  
Modificar l'autorització del centre docent privat que a continuació s'indica, per cessament efectiu de l'activitat del CFGS Guia, Informació i Assistències Turístiques.  
  
Denominació genèrica del centre: centre privat d'Educació Infantil, Primària i Secundària  
Denominació específica del centre: María de los Ángeles Suárez de Calderón  
Titular: Fundació María de los Ángeles Suárez de Calderón  
Domicili: c/ Les Foies, 7  
Localitat: Gandia - Grau i Platja  
Província: València  
Codi: 54654648  
  
De manera que el centre queda configurat amb la següent composició:  
 5 unitats d'Educació Infantil de primer cicle, distribuïdes així:  
· 1 unitat per a escolars de 0 a 1 any, amb 8 llocs escolars  
· 2 unitats per a escolars d'1 a 2 anys, amb 13 llocs escolars cadascuna.  
· 2 unitats per a escolars de 2 a 3 anys, amb 20 llocs escolars cadascuna.  
 6 unitats d'Educació Infantil de segon cicle, amb 150 llocs escolars.  
 12 unitats d'Educació Primària, amb 300 llocs escolars.  
 8 unitats d'Educació Secundària Obligatòria, amb 240 escolars.  
  
 2 unitats d'Educació Especial de Suport a la Integració per a Educació Infantil i Primària.  
 1 unitat d'Educació Especial de Suport a la Integració per a Educació Secundària.  
  
La present ordre tindrà els seus efectes acadèmics a l'inici del curs escolar 2022-2023 i donarà lloc a les corresponents inscripcions de baixa en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 3 de maig de 2022  
  
El conseller d'Educació, Cultura i Esport,  
VICENT MARZÀ I IBÁÑEZ